கேள்வி: உருபீடியம் குளோரைடு - சோடியம் குளோரைடு (எண்முகம் 6:6) குறித்து விரிவாக சொல்லுங்கள்.
பதில்: சோடியம் குளோரைடு (NaCl) கட்டமைபிலுள்ள உருவம் மிகவும் பொதுவானதாகும். எண்முக துளைகளை நிரப்பும் உருபீடியம் நேர்மின் அயனிகளுடன் குளோரைடு எதிர்மின் அயனிகள் கனசதுர வடிவில் நெருக்கமான தொகுப்பு இந்த உருவத்தை விவரிக்கிறது. இந்த ஏற்பாட்டில் இரண்டு அயனிகளும் ஆறு-ஒருங்கிணைப்புகளைக் கொண்டுள்ளன. இந்த உருவத்தின் அணிக்கோவை ஆற்றல் பின்வரும் கட்டமைப்பை விட 3.2 கிலோயூல்/மோல் மட்டுமே குறைவாக உள்ளது.
கேள்வி: உருபீடியம் குளோரைடு - சீசியம் குளோரைடு (கனசதுரம் 8:8) குறித்து விரிவாக சொல்லுங்கள்.
பதில்: அதிக வெப்பநிலை மற்றும் அழுத்தத்தில், RbCl சீசியம் குளோரைடு (CsCl) அமைப்பை ஏற்றுக்கொள்கிறது (NaCl மற்றும் KCl அதிக அழுத்தங்களில் ஒரே கட்டமைப்பு மாற்றத்திற்கு உட்படுகின்றன). இங்கே, குளோரைடு அயனிகள் ஓர் எளிய கனசதுர அமைப்பை உருவாக்குகின்றன. குளோரைடு அயனிகள் ஒரு மைய Rb+ அயனியைச் சுற்றியுள்ள ஒரு கனசதுரத்தின் முனைகளை ஆக்கிரமித்துள்ளன. இது RbCl சேர்மத்தின் மிகவும் அடர்த்தியான பொதி மையக்கருவாகும். .ஒரு கனசதுரத்திற்கு எட்டு முனைகள் இருப்பதால், இரண்டு அயனிகளின் ஒருங்கிணைப்பு எண்கள் எட்டுக்குச் சமம். இது RbCl சேர்மத்தின் அதிகபட்ச சாத்தியமான ஒருங்கிணைப்பு எண் ஆகும். எனவே, ஆரம் விகித விதியின்படி, இந்த உருவத்தில் உள்ள நேர்மின் அயனிகள் அவற்றின் மிகப்பெரிய வெளிப்படையான ஆரத்தை அடையும், ஏனெனில் அயனி-நேர்மின் அயனி தூரங்கள் மிகப்பெரியவையாகும்.
கேள்வி: உருபீடியம் குளோரைடு - சுபேலரைட்டு (நான்முகி 4:4) பற்றி விளக்கவும்.
பதில்: உருபீடியம் குளோரைடின் சுபேலரைட்டு கட்டமைப்பு உருவம் சோதனை ரீதியாகக் காணப்படவில்லை. ஆனால் இது கோட்பாட்டுடன் ஒத்துப்போகிறது. அணிக்கோவை ஆற்றல் முந்தைய கட்டமைப்புகளை விட கிட்டத்தட்ட 40.0 கிலோ யூல்/மோல் அளவில் குறைவாக இருக்கும் என்று கணிக்கப்பட்டுள்ளது.
கேள்வி: உருபீடியம் குளோரைடு - தயாரிப்பு மற்றும் வினைகள் என்பது என்ன?
பதில்: தூய உருபீடியம் குளோரைடை தயாரிக்கும் முறைகளில் மிகவும் பொதுவானது அதன் உருபீடியம் ஐதராக்சைடு ஐதரோகுளோரிக் அமிலம் சேர்த்து வினைபுரியச் செய்து தொடர்ந்து மறுபடிகமாக்கும் முறையாகும்.: :RbOH + HCl → RbCl + H2O RbCl நீர் உறிஞ்சும் தன்மை கொண்டதாக இருப்பதால், அது வளிமண்டல ஈரப்பதத்திலிருந்து பாதுகாக்கப்பட வேண்டும், எ.கா. உலர்த்தியைப் பயன்படுத்துதல். RbCl முதன்மையாக ஆய்வகங்களில் பயன்படுத்தப்படுகிறது. எனவே, ஏராளமான தயாரிப்பு நிறுவனங்கள் தேவைக்கேற்ப சிறிய அளவில் உற்பத்தி செய்கிறார்கள். வேதியியல் மற்றும் உயிரி மருத்துவ ஆராய்ச்சிக்காக பல்வேறு வடிவங்களில் இச்சேர்மம் வழங்கப்படுகிறது. உருபீடியம் குளோரைடு சல்பூரிக் அமிலம் வினைபுரிந்து உருபீடியம் ஐதரசன் சல்பேட்டு கொடுக்கிறது.
கேள்வி: உருபீடியம் குளோரைடு - பயன்கள் பற்றி நீங்கள் என்ன அறிந்துள்ளீர்கள்?
பதில்: *உருபீடியம் குளோரைடு ஆக்டேன் எண்ணை மேம்படுத்த ஒரு பெட்ரோல் சேர்க்கையாகப் பயன்படுத்தப்படுகிறது. *உருபீடியம் குளோரைடு, மூளையின் ஐப்போதாலமசில் அமைந்துள்ள நரம்பு செல்களின் ஓரிணை தொகுப்பான மேற்கண்ணறை நரம்புத் தொகுதிக்கு, குறைக்கப்பட்ட ஒளி உள்ளீடு மூலம் சர்க்காடியன் ரிதம் எனப்படும் தூக்கம்-விழிப்பு சுழற்சி போன்ற 24 மணி நேர தாளங்களுக்கு இடையேயான இணைப்பை மாற்றியமைப்பதாகக் காட்டப்பட்டுள்ளது. இதன் விளைவாக, அழுத்தப்பட்ட உயிரினங்களுக்கு கூட மிகவும் சமமான சர்க்காடியன் ரிதம் உள்ளது *உருபீடியம் குளோரைடு ஒரு சிறந்த ஆக்கிரமிப்பு இல்லாத உயிரியக்கக் காரணியாகும். இந்த சேர்மத்தை தண்ணீரில் நன்றாகக் கரைந்து, உயிரினங்களால் எளிதில் எடுத்துக்கொள்ள முடியும். உடலில் உடைந்தவுடன், Rb+ திசுக்களில் K+ அயனியை மாற்றுகிறது. ஏனெனில் இவை ஒரே வேதியியல் குழுவைச் சேர்ந்தவையாகும். இதற்கு ஓர் எடுத்துக்காட்டு இதய தசையின் ஊடுருவலை மதிப்பிடுவதற்கு ஒரு கதிரியக்க ஐசோடோப்பைப் பயன்படுத்துவது. *செல்களுக்கான உருபீடியம் குளோரைடு உருமாற்றம் என்பது இந்த சேர்மத்தின் மிகவும் ஏராளமான பயன்பாடாகும். RbCl கொண்ட கரைப்பான் செறிவு குறைந்த கரைசலுடன் சிகிச்சையளிக்கப்பட்ட செல்கள் விரிவடைகின்றன. இதன் விளைவாக, சவ்வு புரதங்களை வெளியேற்றுவது எதிர்மறையாக மின்சுமை செய்யப்பட்ட டிஎன்ஏவை பிணைக்க அனுமதிக்கிறது. *180 முதல் 720 மி.கி வரையிலான அளவுகளில், சோதனை மனித ஆய்வுகளில் உருபீடியம் குளோரைடு மன அழுத்த எதிர்ப்பு விளைவுகளைக் காட்டியுள்ளது. இது டோபமைன் மற்றும் நோர்பைன்ப்ரைன் அளவுகளை உயர்த்துவதன் மூலம் செயல்படுகிறது. இதன் விளைவாக ஒரு தூண்டுதல் விளைவு ஏற்படுகிறது. இது ஆற்றலற்ற மற்றும் அக்கறையற்ற மனச்சோர்வுக்கு பயனுள்ளதாக இருக்கும்.